Καλησπέρα σας αποστέλλω την απόφαση του Ενιαίου ΦΣ Πολ.Κρήτης σχετικά με την ανακοίνωση του κοσμήτορα του ΗΜΜΥ για αναδημοσίευση.

ΑΠΟΦΑΣΗ ΤΟΥ ΕΝΙΑΙΟΥ ΦΣ ΠΟΛΥΤΕΧΝΕΙΟΥ ΚΡΗΤΗΣ
ΚΑΤΑΓΓΕΛΟΥΜΕ ΤΗΝ ΑΥΤΑΡΧΙΚΗ ΣΤΑΣΗ ΤΟΥ ΚΟΣΜΗΤΟΡΑ ΤΟΥ ΗΜΜΥ ΚΑΡΥΣΤΙΝΟ ΓΙΑ ΤΗΝ ΕΠΙΧΕΙΡΗΣΗ ΠΑΡΑΚΑΜΨΗΣ ΤΗΣ ΑΠΟΦΑΣΗΣ ΤΗΣ ΓΕΝΙΚΗΣ ΣΥΝΕΛΕΥΣΗΣ ΤΟΥ ΕΝΙΑΙΟΥ ΦΣ
Με πρωτοφανή ανακοίνωση αυταρχισμού από τον Κοσμήτορα Καρυστινό επιδιώκει την παράκαμψη της απόφασης που Ενιαίου Φοιτητικού Συλλόγου μετά από Γενική Συνέλευση στις 4/12/2024, σχετικά με την συμμετοχή των φοιτητών του Πολυτεχνείου Κρήτης στην πανελλαδική κινητοποίηση στην Σύνοδο Πρυτάνεων στις 13/12/2024, στον Μυστρά, ενάντια στις διαγραφές φοιτητών.
Συγκεκριμένα ως Φοιτητικός Σύλλογος αποφασίσαμε η σχολή να παραμείνει κλειστή την ημέρα της κινητοποίηση προκειμένου όλοι οι φοιτητές να μπορούν να συμμετέχουν χωρίς να διακυβεύεται η συμμετοχή τους σε εργαστήρια και ακαδημαϊκές υποχρεώσεις και μάλιστα σε μια περίοδο που καλούμαστε να αντιμετωπίσουμε το μέτρο των διαγραφών. Παρά την απόφαση αυτή ο Κοσμήτορας Καρυστινός ανακοίνωσε ότι όλα τα μαθήματα στην Σχολή ΗΜΜΥ θα πραγματοποιηθούν κανονικά αποδεικνίοντας για ακόμα μια φορά ότι δεν τον απασχολεί το μελλον των φοιτητών. Μάλιστα προτρέπει όλους τους καθηγητές του τμήματος να γίνουν απεργοσπάστες και τους ενημερώνει να μην αλλάξουν τις διαλέξεις, τα εργαστήρια και τις εξετάσεις τους εκείνη την ημέρα, ενώ ταυτόχρονα είναι ο μοναδικός κοσμήτορας σε όλο το Πολυτεχνείο Κρήτης που προέβει σε τέτοια κίνηση.
Το μέτρο των διαγραφών αφορά άμεσα 330.000 φοιτητές (47% των φοιτητών) οι οποίοι πρόκειται να διαγραφούν μέσα στον επόμενο 1,5 χρόνο από τα ελληνικά ΑΕΙ με τα αποτελέσματα ενός τέτοιου μέτρου να είναι ολέθρια για την ίδια την δημόσια εκπαίδευση στην Ελλάδα και ιδιαίτερα για τις Πολυτεχνικές σχολές. Σύμφωνα με την έκθεση της ΕΘΑΕΕ οι φοιτητές που σπουδάζουν στις επιστήμες της μηχανικής, των κατασκευών και της δόμησης, είναι το 21,27% του φοιτητικού σώματος. Κατ’ αντιστοιχία, οι φοιτητές των πολυτεχνικών σχολών που πρόκειται να διαγραφούν στο άμεσο μέλλον είναι προσεγγιστικά 70.000, δηλαδή το 1/10 των φοιτητών συνολικά.
Το μέτρο αυτό έρχεται μετά από μια σειρά μέτρα όπως τα ιδιωτικά πανεπιστήμια για να πλήξει το χαρακτήρα του δημοσίου πανεπιστημίου και να υπονομεύσει τη λειτουργία του. Την ίδια στιγμή που η εφαρμογή της Ελάχιστης Βάσης Εισαγωγής πετάει εκτός πανεπιστημίων δεκάδες χιλιάδες φοιτητές κάθε χρόνο από τα ΑΕΙ, αλλά και από το Πολυτεχνείο Κρήτης με τις κενές θέσεις να ανέρχονται στις 626 τα τελευταία 4 χρόνια είναι προφανές το πλάνο του Υπουργείου Παιδείας για κλείσιμο και συγχωνεύσεις τμημάτων. Ενώ απειλείται να διαγραφεί γύρω στο 40% των εγγεγραμμένων φοιτητών του Ιδρύματος, κάθε χρόνο πετιέται εκτός, πάνω από το 1/5 των εισακτέων. Συνολικά, 3 στους 5 φοιτητές δεν θα έχουν πρόσβαση στην λήψη διπλώματος Μηχανικού, είτε εξαρχής λόγω ΕΒΕ, είτε λόγω των ορίων φοίτησης.
Συγχρόνως, θέσεις εργασίας σε επισφαλείς κλάδους με καταπατημένη εργασιακή προοπτική, όπως είναι του τουρισμού και της εστίασης, ολοένα και αυξάνονται τα τελευταία χρόνια, αποτελώντας έναν σηματικό τομέα άντλησης κέρδους για την ελληνική οικονομία. Κοινώς, η Νέα Δημοκρατία σε πλήρη συνεργασία με τον πρώην υφυπουργό Διγαλάκη και τον Κοσμήτορα του τμήματος, πολύ συντεταγμένα κατευθύνουν εν δυνάμει Ηλεκτρολόγους Μηχανικούς, στη «βαριά βιομηχανία» της χώρας, τον τουρισμό και θέλουν να μας διαγράψουν από τα πανεπιστήμια.
Το Πολυτεχνείο Κρήτης ως Περιφερειακό ίδρυμα διατρέχει μεγάλο κίνδυνο. Ακριβώς λόγω του υψηλού κόστους ζωής στην πόλη των Χανίων, αλλά και της υψηλής δυσκολίας που παρουσιάζουν οι σχολές με χαμηλούς ρυθμούς αποφοίτησης, το Πολυτεχνείο Κρήτης είναι το «αναγκαίο κακό» για τους φοιτητές που δεν πέτυχαν στα κεντρικά ιδρύματα της χώρας. Η προοπτική της διαγραφής και η αβεβαιότητα που αυτό δημιουργεί στους φοιτητές και στις οικογένειές τους λειτουργεί ακόμα πιο αποτρεπτικά για την επιλογή του ΠΚ στα μηχανογραφικά των αποφοίτων του Λυκείου.
Απέναντι στην διάλυση της προοπτικής μας και την υποβάθμιση της δημόσιας εκπαίδευσης οι φοιτητές του Πολυτεχνείου Κρήτης έχουμε διαλέξει πλευρά και αγωνιζόμαστε μέσα από τον φοιτητικό μας σύλλογο για να μην περάσουν τα σχέδια της κυβένρησης. Ακριβώς γι΄ αυτό ο κοσμήτορας επιμένει στη συκοφάντηση και παράκαμψη του συλλογικού μας οργάνου και των αποφάσεών του. Από τον αποκλεισμό των φοιτητών του από τα όργανα διοίκησης μέχρι τις προνομιακές σχέσεις που διατηρεί με τους ηλεκτρονικούς δήθεν εκπροσώπους και τα στελέχη της κυβενρητικής νεολαίας! Ξέρει πολύ καλά ότι οι φοιτητικοί σύλλογοιμπορούν  να μπλοκάρουν τις διαγραφές φοιτητών, όπως κάνουμε από το 1979 που ψηφίστηκαν για πρώτη φορά.
Την ώρα που Διοικήσεις σχολών σε όλη τη χώρα βγάζουν δημόσιες ανακοινώσεις ενάντια στις διαγραφές όπως το Τμήμα Φυσικής ΕΚΠΑ, η Αρχιτεκτονική του Πανεπιστημίου Θεσσαλίας, όλα τα Τμήματα Μαθηματικών της χώρας, η Κοσμητεία καλεί σε απεργοσπασία προκειμένου να εφαρμοστεί το εκτρωματικό νομοθέτημα που φέρει την υπογραφή του Βασίλη Διγαλάκη, που διατέλεσε υφυπουργός Παιδείας επι Κεραμέως, και διδάσκει στη σχολή ΗΜΜΥ.
Καλούμε τους Καθηγητές του Πολυτεχνείου Κρήτης να απομονώσουν αυτές τις πρακτικές. Η σύμπλευση της ακαδημαϊκής κοινότητας και η σύσσωμη εναντίωση της στα ιδιωτικά πανεπιστήμια απομόνωσε μια φαινομενικά παντοδύναμη κυβέρνηση. Φοιτητές, ακαδημαϊκοί δάσκαλοι, εργαστηριακό και διοικητικό προσωπικό με τους κοινούς αγώνες τους έδωσαν νόημα ξανά στο δημόσιο πανεπιστήμιο που καταρρέει και που η κυβέρνηση το υποβαθμίζει στα μάτια της κοινωνίας για να του δώσει τη χαριστική βολή.
 
ΚΑΝΕΝΑΣ ΦΟΙΤΗΤΗΣ ΔΕΝ ΘΑ ΔΙΑΓΡΑΦΕΙ